**Heippa kaikki Turun seudun S2-opettajien yhdistyksen Sanaston opettaminen -koulutukseen osallistujat!**

Koulutusiltapäivän työpaja oli todella antoisa, kiitos kaikille osallistujille! Ihailtavaa idearikkautta ja kokemusten jakamista.

Tässä koosteessa on aluksi sanaston opettamisen vinkkilista ja lopuksi työpajaryhmien teemasuunnitelmat. Olen yrittänyt koostaa asiat muistiinpanoista mahdollisimman tarkasti ja lyhyesti. Ilmoittelettehan, jos jotain oleellista on jäänyt uupumaan. Mieletön matskupankki; yhteistyössä on voimaa!

Muistittehan muuten antaa koulutuksesta palautetta?

Innostavaa lukuvuotta kaikille! Ollaan kuulolla!

T. Paula

**Sanaston opettaminen alakoulussa**

**Sanaston opettamisen taustalla olevia ajatuksia**

* Systemaattisuus ja suunnitelmallisuus, mutta joustavuus.
* Sanaston kartuttaminen vaatii kielen sujuvuutta.
* Lähikehityksen vyöhyke, opettaja johdattelee ja “tuuppaa” epämukavuusalueelle.
* Rikastuttaminen, hyödynnetään jo osattua, spiraalioppiminen.
* Olemassa olevan materiaalin, tilanteiden kielen ja sanaston käyttö.
* Vaadi, ole empaattinen, tiedä mitä teet ja jos et tiedä, kerro se. Ota selvää!
* Kysy, älä oleta. Joskus oppilaan käsitys omista taidoista ja osaamisesta ei ole realistinen. Huomaa hyvä, kannusta ja ohjaa. Korjaa väärinkäsitykset, pyri ymmärrykseen. Puhu tilanteita auki, hyväksyvä läsnäolo auttaa turvallisen oppimisympäristön luomisessa.
* Strategioiden opettaminen. Miten voin oppia hallitsemaan tekstimassojen syötöstä? Miten opitaan? Mikä minulle sopii? Mikä minulle on helppoa ja vaikeaa?
* Miten kieli toimii? Mitä sanoja nämä ovat? Mitä yhteistä näillä on? Muodon tarkastelu ja tutkiminen.
* Keskustelu merkityksistä äärimmäisen tärkeää.
* Opeta oppilaalle **tarpeellisia** sanoja. Kerro tavoitteet tai asettakaa yhdessä tavoitteet: mitä nyt pitäisi oppia. Kontrolloi oppimisen edistymistä yhdessä oppilaan kanssa.
* Miten kannustetaan elaborointiin? Toisilla sujuu luonnostaan, toisilla ei. Oppimisen taidot ovat kaikista tärkeimmät.
* Jotta sanasto voi kasvaa, on helpompi rakentaa se jonkin pysyvän osan kylkeen. Kun tilanne on tuttu, jää energiaa uuteen. Esimerkiksi tuttuna toistuva harjoitus, jota varioidaan uudella sanastolla. Tarkoittaa myös tuntitilanteita. Kun homma sujuu, opettaja valmistaa oppilaita pärjäämään yllättävissä tilanteissa; niitähän arki on!
* Arjen kielen ja akateemisen (koulun ja oppikirjojen) kielen opettaminen.

**Miten ja millä materiaaleilla?**

* sanaviuhka
* Kuva + sana
* Teemoittain, kontekstiin liittyen ja tilanteesta lähtien
* Ristikot
* Bingo
* Muistipelit, oppilaat voivat tehdä itse myös
* Kim-leikki
* Lorut ja laulut, rytmittelyt
* Roolileikit: elä tilanne läpi. Useita kertoja toistaen.
* Pantomiimi
* Post it -laput
* Quizlet ja Kahoot
* Luokan oma sanakirja - kielitietoisuus on yhteinen juttu
* Käsitteet etukäteen tai tunnin aikana taululle, keskustelu merkityksistä
* Riimittely, loruttelu ja laulut
* Roolipelit ja leikit, kauppaleikki, ravintolaleikki, hammaslääkäri. Kohtuullinen vuoropuhelu, jonka aikana ko. sanasto vaihtuu.
* Tuttu pienoisnäytelmä, johon pitää ympätä uudet sanat mukaan. Nukketeatteri, keppinuket.
* Ajatuskartta (Popplet). Visuaalisuus on monille tärkeää.
* Oppilas tiedonhankkijana.
* Oppilas tiedon tuottajana: tehkää muistipeli tai Kahoot.
* Kertokaa tarina, johon uudet sanat laitetaan.
* Laita sana virkkeeseen, puhu se!
* Kielten ja sanojen vertailu. Todella kivaa ja opettavaista, nostetaan oman kielipankin merkitys esille.
* Sanakokeet leikkien ja pelaten
* Musiikki, tanssi tai liike ja sanat
* Kärpäslätkäpeli (opeteltavat asiat lapuille ja lattiaan, oppilaat ringissä ympärillä ja ope sanoo, yritetään läpätä ekana oikean sanan päälle)
* Kuvasuunnistus
* Sanaston kokoaminen padlet-seinään, kuva-sana, merkityksen selittäminen
* Lukupiiri, poimi luku-urakan kolme tai viisi uutta sanaa. Kerro, jaa, selvitä.
* Opittujen sanojen rakentaminen kirjainkorteista.
* Hyppyruudukot
* Yhdyssanat kuva-avun kanssa
* Vitsit, sanaleikit
* Nopean äkkäämisen pelit, Dopples tai Keksi sana
* Dopples toimii myös nopean nimeämisen harjoittelussa, jos on nimeämisen haastetta
* Sanaseinä: kirjoita joku uusi sana, joka on jäänyt mieleen edellisen tunnin jälkeen jossain tilanteessa luokan ulkopuolella.
* Kerää oma sanasto, katso ja huomaa, miten se kasvaa ja kehittyy
* Lukemiseen kannustaminen: ope auttaa valitsemaan riittävän helppoa luettavaa. Lukukokemuksen jakaminen on tärkeää ja mukavaa.
* Kielellä leikkiminen ja hassuttelu: “Mikä kana kasvaa maassa? Porkkana!”
* Arvaa kuka? -peli (ulkonäkö, ko-/kö-kysymys)
* Bitsboard
* Aakkoslaulu Youtubesta (sitten kirjaimet seinälle), kaikki laulut ja leikit.
* Seikkailujen aapisen ja lukukirjan S2-materiaalit ja eriyttävät materiaalit
* Aamu-kirjasarjat
* Muistipelit
* Valokuvaustehtävät padilla
* Välkky-sarjan S2-tehtäväkirjat (voi käyttää rinnakkain jonkin muunkin sarjan kanssa)
* Digioppimiseen: Prezi, Edmodo, Quizlet
* Reading to learn -metodi
* Nukkekoti (esim. paikallisijat, kotisanat)
* Hyppyruudukot (hypi vokaalit, diftongit, substantiivit)
* Alias
* Papunet-kuvatyökalu

**Työpajojen suunnitelmat**

**1.—2. lk “Minä itse, kehonosat”**

* Laulu kehonosista (pää, olkapää…)
* Piirretään oppilas isolle paperille
* Rentoutus kehonosa kerrallaan
* Ohjeet: “Kosketa nenää.”
* Lätkitään kärpäslätkällä paperihahmon kehonosia ja alkukirjainta/sanahahmoa tunnistaen.
* Laulu loppuun
* Seuraavalla tunnilla aloitetaan laululla ja hahmo on seinällä lappuineen

**Ummikko-oppilas Valmo-luokassa**

* Millaista (alku-)sanastoa oppilas tarvitsee?
  + fraasit
  + koulutarvikkeet, luokkatila
* Aamupiiri
  + kirjoitus
  + lukeminen
  + kuuntelu (esim. Ekapeli)
  + mm. matemaattiset käsitteet
* Mekaaninen lukutaito: esim. oman kirjan lukeminen muille
* Oppimistilanteiden/lukemisen/puheen nauhoittaminen padille
* Papunet-kuvatyökalu
* Elävä sanakirja
* Tavurata, jota pitkin tullaan luokkaan
  + tavurata läksunä (opettele kotona)
  + rata mutkittelee luokassa (aa, au, si; tavut laatikoissa)
* Sanaston kasvattaminen kuvien avulla (sanotaan lause, oppilas kerää lauseessa olevat kuvat)
* Kuinka monta sanaa osaa -> juhlat
* Kehorytmit (esim. viikonpäivät)
* Pelejä: Junior-Alias, Vild katten, Muuttuva labyrintti, Oppi & ilo, Valoa! -Facebook-ryhmä

**Maatalous n. 10-vuotiaille (3.­—4. lk)**

Viljat (pellolta pöytään)

* Konkreettiset käsitteet ja aiheeseen liittyvät verbit
  1. Viljatuotteet (leipä, kauraryynit) näytteille
  2. Konkreettiset kasvinosat näytteille
  3. Pellolla vierailu (tai virtuaalisesti)
  4. Opittujen asioiden työstäminen
* Musiikki
* Runo
* Askartelu
* Pellolta pöytään -reitti tai pelilauta, oikean reitin valinta
* Pelein
* Reitein (esim. Be-Bot ja Blue-Bot -ohjelmointi, kuvamatolla)
* Quizlet
* Seinälle rakennekuva, jossa ylä- ja alakäsitteet (rakennetaan pikkuhiljaa kuva—sana-kokonaisuutta seinälle, esim. peltovierailulla otetut kuvat viljoista)

**Maatalous**

Maanviljely Viljat

pelto vehnä kaura

traktori ruis ohra

**Teema: ammatit/työ**

* Toiminnallisuus
  + näytellään ammatteja (esim. kokki, palomies, opettaja, lääkäri), perusasia ammattinimikkeet
    - * syvennetään keksimällä, mitä ko. henkilö tarvitsee tai käyttää työssään
      * sanakoe: ope sanoo ammatin -> kaikki näyttelevät sitä jne.
      * ammattinimikkeet voi valita lasten kiinnostuksesta/kokemuspiiristä
      * eriyttäminen ylös: Tarinan kertominen kokin työstä
      * fraasin oppiminen, esim. Minusta tulee…
      * kuvien hakeminen; käyttäminen esim. kerronnassa, muistipelissä, bingossa, omassa tuotteessa (Book creator)
      * laulu: ”Minusta tulee isona” (vaikea, ammatit voi poimia)

**Tunnesanat**

* Draama – ilmeet ja eleet
* Universaalisti tunnistettavia useimmiten
* Tunnekortit
* Tarinat – samaistuminen
* Pantomiimi
* Miltä minusta nyt tuntuu? Miksi? (Valitse tunnekortti ja kerro siitä)
* Muistipeli (esim. Seikkailujen aapisen kuvakortit)
* Tulkkaustarve koulussa – kaikki kielitaitoiset avuksi

**Tunteet**

